CELEX: 62018CA0454
Language: bg
Date: 2020-03-11 00:00:00
Title: Дело C-454/18: Решение на Съда (трети състав) от 11 март 2020 г. (преюдициално запитване от Förvaltningsrätten i Linköping — Швеция) — Baltic Cable AB/Energimarknadsinspektionen (Преюдициално запитване — Вътрешен пазар на електроенергия — Директива 2009/72/ЕО — Пренос на електроенергия — Понятие за оператор на преносна система — Регламент (EО) № 714/2009 — Междусистемен електропровод — Преносна линия, свързваща националните преносни системи на държавите членки — Член 16, параграф 6 — Приложно поле — Използване на приходите от разпределение на капацитета на междусистемните електропроводи — Предприятие, експлоатиращо само една трансгранична линия с високо напрежение, която осигурява междусистемния електропровод между две национални електропреносни системи)

29.6.2020   
            
            
               BG
            
            
               Официален вестник на Европейския съюз
            
            
               C 215/8
            
         
      Решение на Съда (трети състав) от 11 март 2020 г. (преюдициално запитване от Förvaltningsrätten i Linköping — Швеция) — Baltic Cable AB/Energimarknadsinspektionen
      (Дело C-454/18) (1)
      
      (Преюдициално запитване - Вътрешен пазар на електроенергия - Директива 2009/72/ЕО - Пренос на електроенергия - Понятие за оператор на преносна система - Регламент (EО) № 714/2009 - Междусистемен електропровод - Преносна линия, свързваща националните преносни системи на държавите членки - Член 16, параграф 6 - Приложно поле - Използване на приходите от разпределение на капацитета на междусистемните електропроводи - Предприятие, експлоатиращо само една трансгранична линия с високо напрежение, която осигурява междусистемния електропровод между две национални електропреносни системи)
      (2020/C 215/09)
      Език на производството: шведски
      
         Запитваща юрисдикция
      
      Förvaltningsrätten i Linköping
      
         Страни в главното производство
      
      
         Жалбоподател: Baltic Cable AB
      
         Ответник: Energimarknadsinspektionen
      
         Диспозитив
      
      
                  1)
               
               
                  Член 16, параграф 6 от Регламент (ЕО) № 714/2009 на Европейския парламент и на Съвета от 13 юли 2009 година относно условията за достъп до мрежата за трансграничен обмен на електроенергия и за отмяна на Регламент (ЕО) № 1228/2003 трябва да се тълкува в смисъл, че се прилага по отношение на предприятие, което експлоатира само трансграничен междусистемен електропровод.
               
            
                  2)
               
               
                  Член 16, параграф 6, първа алинея, буква б) от Регламент № 714/2009 трябва да се тълкува в смисъл, че когато оператор на преносна система (ОПС) експлоатира само трансграничен междусистемен електропровод, разходите му за експлоатация и поддръжка на този електропровод не могат да се считат за мрежови инвестиции, предназначени за поддържане или увеличаване на междусистемните капацитети по смисъла на тази разпоредба.
               
            
                  3)
               
               
                  Член 16, параграф 6, втора алинея от Регламент № 714/2009 трябва да се тълкува в смисъл, че когато национален регулаторен орган прилага тази разпоредба към оператор на преносна система (ОПС), който експлоатира само трансграничен междусистемен електропровод, посоченият орган трябва да разреши на посочения ОПС да използва част от своите приходи от претоварване за реализиране на печалба, както и за експлоатацията и поддръжката на междусистемния електропровод, с цел да се избегне неговото дискриминиране спрямо останалите засегнати ОПС и да му се даде възможност да извършва дейността си при икономически приемливи условия, включително като извлича подходяща печалба.
               
            
         (1)  ОВ C 352, 1.10.2018 г.